Bemærkninger 

om 

lokal  og  konstitutionel  Syphilis. 

Meddelt  i  det  kgl.  med.  Selskabs  Møde  d.  9de  Januar  1868 

af 

Overlæge  S.  Engelsted. 


I. 

Syphilis  med  betydelig  Siibstanstab  af  Ansigtets 
bløde  Dele  og  Ben  samt  Exostoser. 

Ingeborg  Jensen,  ugift  Bondepige,  24  Aar  gammel,  indkom  i  Kom- 
munehospitalet den  18de  August  1867.  Hun  kan  ikke  angive  nogen  be- 
stemt Aarsag  til  sin  Sygdom.  Hendes  Forældre  og  Sødskende,  saavel 
ældre  som  yngre  end  hun,  ere  sunde,  og  ingen  af  dem  har  nogensinde 
lidt  af  lignende  Sygdom  som  den,  hvoraf  hun  er  bleven  angreben.  Som 
Barn  var  hun  rask  og  trivedes  godt,  indtil  hun  var  10 — 11  Aar;  da  be- 
gyndte hun  at  skrante  og  har  siden  været  svagelig.  Bestemte  Tegn  paa 
Skrophulose  kan  hun  ikke  angive,  men  erindrer  kun,  at  hun  i  nogen 
Tid  har  lidt  af  en  Øiensygdom,  som  skal  have  medført  en  Plet  paa  Cor- 
nea,  der  dog  senere  svandt  aldeles  bort.  Da  hun  var  11  Aar,  led  hun 
i  over  Va  Aar  af  stærk  Hæshed,  hvorfor  hun  endog  maatte  forlade  Skolen. 
Samtidig  eller  lidt  senere  fremkom  paa  venstre  Overarm  2  store  Ulcera- 
tioner,  der  lægtes  meget  langsomt  og  efterlode  hvide,  uregelmæssige,  endnu 
meget  lydelige  Ar,  der  dog  kun  strække  sig  gjennem  Huden.  Efter  den 
Tid  var  hun,  skjønt  noget  svagelig,  dog  temmelig  rask,  indtil  hun  for 

omtrent  3—4  Aar  siden  begyndte  at  lide  af  Hævelse  dels  i  Ansigtet,  dels 
paa  Halsen,  især  i  Nærheden  af  ørerne,  der  snart  aftog,  snart  atter 
tiltog.  Brug  af  Søbade  og  Levertran  frembragte  ingen  kjendelig  Bed- 
ring. Kort  Tid  efter  spyttede  hun  pludselig  et  Stykke,  som  det  synes 
nekrotiserct  Ben,  ud  af  Munden;  derefter  led  hun  i  lang  Tid  af  stinkende 
Aande  uden  dog  iøvrigt  at  befinde  sig  ilde.  Senere  udskiltes  atter  et  Ben- 
stykke  gjennem  Næsen,  og  fra  den  Tid  (2— 3  Aar)  begyndte  Saardannelser 
i  Næsen,  der  greb  videre  om  sig  og  efterhaanden  ødelagde  Næsens  bløde 
Dele,  og  Næsebenene  faldt  ud.  I  det  sidste  Aar  fremkom  lignende  Ul- 
cerationer  paa  begge  Kinder,  Øielaagene,  Panden  og  Underlæben,  hvilke 
Partier  atter  i  større  eller  mindre  Grad  bleve  dækkede  af  dybe  Ulcera- 
tioner  og  rødt,  tyndt  Arvæv.  [  Løbet  af  det  sidste  Aarstid  har  hun  til- 
lige lidt  af  Smerter  i  begge  Skinneben,  især  om  Natten  i  Sengen,  og  der 
dannede  sig  en  jævn,  fast,  noget  øm  Svulst  paa  Forfladen  af  begge  Skinne- 
ben. —  Under  Udviklingen  af  disse  Affektioner  har  hendes  Almenbefln- 
dende  været  nogenlunde  uforandret;  men  hun  er  dog  bleven  blegere  og 
magrere,  og  Appetiten  er  mindre  stærk  end  tidligere.  Menstruationen  har 
i  den  Tid  kun  været  2  Gange  tilstede  og  meget  sparsom.  Hun  har  al- 
drig lidt  af  Efflorescenser  paa  Huden  eller  Kirtelsvulster.  Hun  har  brugt' 
mange,  baade  indvendige  og  udvendige  Midler.  Behandlingen  har  især 
været  ledet  af  den  bekjendte,  af  mange  enfoldige  Mennesker  høit  skattede, 
tydske  Kvaksalver  H  anis  oh.  Levertran  har  været  anvendt  i  lang  Tid, 
derimod  synes  hun  ingensinde  at  have  brugt  Jodkalium.  Hun  har  altid 
levet  paa  Landet  under  forholdsvis  gunstige  hygieiniske  Forhold ,  hos 
sin  Familie  (Gaardmandsfolk).  —  Hun  benægter  bestemt  Coitus. 

Ved  Ankomsten  i  Hospitalet  er  hendes  Udseende  temmelig  spinkelt 
og  noget  magert;  hun  er  bleg  og  Huden  ren,  uden  Spor  af  Efflore- 
scens.  Haaret  mørkt  og  temmelig  rigeligt.  Ansigtet  er  i  høi  Grad 
destrueret:  Næsen  mangler  fuldstændig;  paa  dens  Sted  ses  en  af- 
lang Aabning  af  en  Tommes  Længde  og  Tommes  Brede,  hvorigjen- 
nem  man  ser  ind  i  Næsehulen,  i  hvis  Midte  en  blød,  med  blaalig  Slim- 
hinde dækket,  rund  Svulst  rager  frem,  medens  saavel  Skillevæggen  som 
Conchæ  mangle.  Henved  1  Tomme  nedenfor  denne  større  Aabning,  der 
omtrent  svarer  til  Næserodens  Plads,  findes  en  meget  mindre,  skraat- 
stillet  Aabning,  som  synes  at  være  de  efter  Ødelæggelsen  af  Skillevæg- 
gen forsnevrede  Næsebor,  hvoraf  jævnlig  smaa  Benstykker  ere  udstødte, 
og  hvorigjennem  hun  især  aander.  Omfanget  om  disse  Næseaabninger 
er  dækket  af  tyndt,  rødt  Arvæv,  der  strækker  sig  lidt  ud  paa  begge  Kin- 
der. Disse  indtages  iøvrigt  i  deres  største  Udstrækning  af  en  næsten 
sammenhængende  Saarflade,  der  især  udadtil  og  opad  mod  Øielaagsran- 
dene  er  dyb  med  skarpt  afskaaren,  uregelmæssig,  noget  fortykket  Rand. 
Bunden  af  denne  Saarflade  er  ujævn,  dækket  af  et  graaligt,  tyndtflydende 
Sekret,  som  paa  flere  Steder  er  indtørret  til  gule,  løstsiddende  Skorper. 
Paa  venstre  Side  strækker  Saarfladen  sig  næsten  hen  til  Midten  af  Un- 
derlæben, der  tildels  er  ødelagt,  saaat  der  paa  dens  Sted  ses  en  med 
graaligt  Sekret  og  blegrøde  svampede  Granulationer  dækket  Saarflade, 
hvorunder  Tænderne  fremrage  uden  Bedækning.  Paa  høire  Side  stræk- 
ker Saaret  sig  ikke  længere  ned  end  i  Høide  med  Næsevingen.  Foruden 
denne  store  sammenhængende  Saarflade  findes  flere  lignende,  men  min- 
dre, temmelig  dybe  og  urene  Saar,  der  dog  ingensteds  naa  ind  til  Benene; 
disse  mindre  Saar  findes  især  paa  det  Tiloversblevne  af  Overlæben,  paa 
Øielaagene  og  i  Panden.  Venstre  nedre  Øielaag  er  trukket  stærkt  nedad, 
saaat  Slimhinden  er  frembøiet,  medens  Øiet  selv  er  uskadt.  Alle  Saar 
afsondre  et  rigeligt,  graagult  Sekret  og  ere  meget  smertefulde,  naar  dette 
indtørres  til  Skorper.  De  forreste  Skæretænder  i  Overmunden  ere  faldne 
ud,  iøvrigt  synes  Mundhulen  ikke  at  have  lidt;  Slimhinden  paa  Ganen 
og  i  Svælget  har  et  naturligt  Udseende  uden  Arvæv.  Stemmen  er  uty- 
delig og  snøvlende.  Ved  Synkningen  er  ingen  Besværlighed ;  men  paa 
Grund  af  Substanstab  af  Underlæben  løber  Maden  og  Saliva  let  ud  af 
Munden  under  Tygningen.  —  Paa  Forfladen  af  øverste  Trediedel  af  begge 
Skinneben,  især  venstre,  findes  en  betydelig,  temmelig  jævn  Fortykkelse 
af  Benhinden,  der  er  øm  ved  Berøring  og  Sæde  for  spontane  Smerter  om 
Natten. 

Sol.  kali  hydrojod.  3ij— Jviij 

en  Spiseskefuld  3  Gange  daglig. 

Saarene  forbindes  med  Blyvand 
og  Havresuppe. 

Nærende  Diæt. 

Allerede  den  27de  vare  alle  Saarene  renere  og  meget  formindskede 
og  Smerterne  omtrent  ophørte.    Den  foran  givne  photographiske  Afbild- 

ning  blev  først  tagen  paa  den  Dag,  hvorfor  den  fremstiller  Udseendet 
meget  bedre  end  den  Dag,  hun  søgte  Hospitalet. 

Den  1 3de  September  vare  næsten  alle  Saar  lægte;  men  der  vedblev 
endnu  at  komme  enkelte  smaa  Henstumper  ud  gjennem  Næsens  nedre 
Aabning  Patientens  Udseende  var  meget  forbedret.  Hun  vedbliver  med 
den  samme  Behandling,  indtil  der  ikke  mere  udstødes  iJenstykker,  og 
indtil  alle  Ar  ere  blevne  solide.  Derciter  paatænkes  Forsøg  paa  ved 
Operation  at  dække  de  fremragende  Tænder  og  hæve  Nedtrækningen  af 
Øielaaget.  Paa  Grund  af  det  udstrakte  Arvæv  ^og  Substanstabets  Stør- 
relse kan  Aabningen  paa  Næsens  Plads  kun  ventes  lukket  ved  en  Ban- 
dage. 

Det  første  Spørgsmaal,  som  maa  stilles  i  Anledning 
af  delte  Sygdomstilfælde  er:  hvilken  er  Diagnosen?  Forløbet 
af  Ailektionerne  og  især  deres  Begyndelse  i  Patientens  me- 
get lidlige  Alder  kimde  lede  til  at  henføre  dem  til  Skrophu- 
losen.  Men  denne  Opfattelse  er  neppe  rigtig.  Med  Und- 
tagelse af  en  ØienafTektion ,  som  ikke  har  efterladt  noget 
synligt  Spor,  har  Patienten  ikke  i  sin  Barndom  lidt  af  de 
almindelige  forekommende  Symptomer  paa  Skrophulose ;  hun 
har  navnlig  ikke  lidt  af  langvarige  HudafTeklioner  med  Svul- 
ster af  de  lymphatiske  Kirlier.  De  Tilfælde,  som  senere 
fremkom,  ligne  ikke  heller  de  Affektioner,  som  pleie  at  iagt- 
tages i  Skrophiilosen.  Saarenes  Udseende  lignede  hverken 
med  Hensyn  til  deres  Rande  eller  Farven  af  Omfanget  de 
Ulcerationer,  som  udvikles  efter  tuberkelformede  eller  phleg- 
monøse  Skrophulider ;  BenafTeklionerne  vare  især  Perioslitis 
af  Tibia  og  Nekrose  af  nogle  af  Ansigtets  Ben,  Former,  som 
ere  mindre  almindelige  i  Skrophulosen ,  hvor  man  hyppigst 
træffer  Ledeaifektioner  (tumor  albus),  Osteitis  og  Karies, 
især  af  Rygsøilen,  af  Brystbenet,  Ribbenene  og  Haandens  og 
Fodens  smaa  Ben,  medens  derimod  Nekrose  af  Næsens  Ben 
sædvanlig  er  sekundær,  efterat  de  bløde  Dele  ere  ødelagte 
ved  Lupiissaar,  og  ikke  primær,  saaledes  som  det  synes  at 
have  vænt  Tilfældet  hos  denne  Patient.  Men  foruden  Ud- 
seendet af  enkelte  Affektioner,  —  hvis  Opfattelse  altid  afhæn- 
ger af  individuelt  Skøn,  —  er  der  en  anden  Omstændighed, 
som  gjør  Diagnosen  Skrophulose  usandsynlig  i  dette  Til- 
fælde, nemlig  Forløbet  af  alle  Affektionerne,  saavel  under 
Kvaksalverbehandlingen    som    under  Hospilal&behandlingeu. 

Ed  Eiendommelighed  ved  de  skrophuløse  Affektioner  er  ikke 
blot  et  meget  chronisk  Forløb,  men  tillige  en  meget  udpræ- 
get Tendens  til  i  lang  Tid  at  bevare  en  og  samme  Form 
og  holde  sig  fast  i  en  og  samme  Region  af  Legemet,  hvor- 
for ogsaa  Virkning  af  Medikamenter  først  iagttages  efter 
langvarig  og  vedholdende  Brug.  I  det  foreliggende  Tilfælde 
var  Forløhet  al' Sygdommen  vel  noget  langvarigt;  men  de  en- 
kelte Affektioner  indtoge  vexelvis  forskjellige  Regioner;  i 
Barndommen  (i  Ilte  Aar)  synes  hun  at  have  lidt  af  en  La- 
ryngealaffektion  (langvarig  Hæshed)^)  og  havde  samtidig  chro- 
niske  Ulcerationer  paa  Armene;  omtrent  fra  det  20de  Aar 
udvikledes  spredte  Ulcera  i  Ansigtet  og  Nekrose  af  forskjel- 
lige af  Ansigtets  Ben;  i  det  sidste  Aar  er  fremkommet  Pe- 
rioslitis  af  Skinnebenet  og  Smerter  med  tydelig  Exacerbation 
om  Natten,  et  Symptom,  som  ikke  forekommer  almindelig 
hos  skrophuløse  Individer.  Virkningen  af  de  anvendte 
Medikamenter  var  ogsaa  en  ganske  anden,  end  man  pleier 
at  se  hos  Skrophuløse;  medens  Kvaksalverens  fleraarige 
Behandling  med  Levertran  ikke  havde  noget  Resultat,  idet 
Ansigtet  blev  bedækket  med  dybe  Ulcerationer,  der  udvikle- 
des Nekrose  i  nogle  Ben,  Periostitis  i  andre,  og  Søvnen  blev 
forstyrret  af  natlige  Smerter,  —  opnaaedes  i  Hospitalet  He- 
ling af  Saarene  og  Ophør  af  Nattesmerterne  ved  methodisk 
Behandling  med  Jodkalium  i  et  Par  Uger. 

Disse  forskellige  Forhold  ,  som  gjøre  Diagnosen  Skro- 
phulose  usandsynlig,  henlede  netop  Tanken  paa  en  anden 
Diagnose,  nemlig  Syphilis.  De  spredte  Ulcerationer  i  de 
bløde  Dele  ligne  fuldstændig  de  dybe  Ulcera,  som  udvikles 
i  de  senere  Perioder  af  Syphilis,  dels  udgaaende  fra  Binde- 
vævet, dels  fra  Benhinden;  Substanstabet  af  Næsen  er  cha- 
rakteristisk  for  Syphilis,  hvor  man  ofte  ser  Destruktionen 
begynde  med  en  fluktuerende  rød  Svulst  paa  Næseryggen, 
nær  Næseroden;  efterat  denne  Svulst  har  aabnet  sig,  dan- 


')  Paa  Grund  af  Forsnevringen  af  Munden  er  det  ikke  muligt  ved  La- 
ryngoskopet  nærmere  at  bestemme,  om  der  er  Ar  eller  andet  Resul- 
tat af  Sygdom  i  Larynx. 

nes  en  Fistelgang,  hvoraf  udstødes  Benstumper;  mangler 
fornuftig  Behandling,  udvides  Ulcerationen,  største  Delen  af 
Næsens  faste  .Dele  udstødes,  og  der  efterlades  —  saaledes 
som  her  —  en  rund  Aabning  paa  Næsens  Plads.  Ikke  min- 
dre charakteristisk  er  den  senere  udviklede  Periostilis  af 
Tibiæ,  et  af  de  Ben,  som  hyppigst  angribes  paa  denne 
Maade  i  Syphilis,  og  endelig  Nattesmerterne  og  den  hurtige 
Virkning  af  Jodkalium. 

■Medens  der  saaledes  ikke  kan  være  nogen  Tvivl  om,  at 
Patienten  lider  af  Syphilis,  er  det  mindre  let  at  afgjøre,  hvor- 
ledes denne  Syphilis  er  opstaaet.  Den  fuldstændige  Mangel 
paa  Anamnese,  idet  der  hverken  er  omtalt  Geoitalaffektion 
eller  andre  Affektioner,  som  kunne  henføres  til  de  tidligere 
Perioder  af  Syphilis,  og  den  Omstændighed,  at  de  første  Til- 
fælde (Laryogealaffektiou  og  Ulcera  paa  Armen)  ere  begyndte 
før  Puberteten,  kunne  vække  den  Formodning,  at  Tilfældet  er 
arvet  Syphilis.  Uden  bestemt  at  ville  benægte  Muligheden 
af,  at  arvet  Syphilis  kan  vise  sine  første  Symptomer  hcnad 
og  efter  Puberteten  og  omtrent  med  de  Affektioner,  som 
her  findes,  tror  jeg  dog,  at  man  bør  betragte  alle  saailanne 
Tilfælde  med  stor  Varsomhed.  Jeg  vil  med  Hensyn  til  dette 
Spørgsmaal  erindre  om  et  Tilfælde,  som  jeg  har  meddelt  i 
»Beretning  om  Kjøbenhavns  Kommunehospital,  1865».  En 
Dreng  paa  13  Aar  indkom  i  Hospitalet  med  dybe  Ulceratio- 
ner  i  Svælget,  Tab  af  Uvula,  Nekrose  af  Næsens  Ben  og 
Perforation  af  dens  Skillevæg;  der  medgaves' ingen  nærmere 
Oplysning  om  ham.  Vi  maatte  altsaa  aldeles  som  i  det 
foreliggende  Tilfælde  diagnosticere  Syphilis  uden  nærmere 
at  kunne  bestemme  Oprindelsen;  men  her  blev  Spørgsmaa- 
let  klaret  ved  Gjennemsyn  af  Almindeligt  Hospitals  ældre 
Journaler,  hvoraf  fremgik,  at  samme  Dreng,  da  han  var  10 
Maaneder  gammel,  havde  været  behandlet  merkurielt  i  Ho- 
spitalet, fordi  han  var  bleven  smittet  med  Syphilis  fra  et  Pleie- 
barn,  som  hans  Moder  havde  opammet  samtidig  med  ham. 
—  Der  forløber  intet  Aar,  udenat  flere  smaa  Børn  blive 
behandlede  i  Hospitalet  for  Syphilis,  som  er  overført  paa 
dem,  i  Reglen  af  Pleiebørn,  men  ogsaa  undertiden  afVoxne, 

med  hvem  de  have  ligget  i  Seng,  og  jeg  kan  ikke  tro  Andei, 
end  at  lignende  Tilfælde  ogsaa  jævnlig  raaa  forekomme  paa 
Landet,  hvor  der  baade  findes  Pleiebørn  udsendte  fra  Kjø- 
benhavn  og  Voxne  med  Syphilis.  Det  kan  i  det  foreliggende 
Tilfælde  være  muligt,  at  Patienten  i  en  tidligere  Alder  kan 
have  været  smittet  med  Syphilis,  men  at  Sygdommens  første 
Perioder  ere  forløbne  meget  let,  medens  de  senere  Affek- 
tioner ere  blevne  desto  mere  ondartede. 

Bliver  Spørgsmaalet  dernæst:  er  det  sandsynligt,  at  saa 
betydelige  Substanstab  og  saa  hæslig  Deformitet  kunde  have 
været  forebyggede  ved  en  melhodisk  Behandling?  da  maa  vi 
svare  at  dette  er  mere  end  sandsynhgt,  dersom  Behandlin- 
gen var  bleven  indledet  i  rette  Tid  og  gjenneraført  med  til- 
strækkelig Konsekvens. 

Den  rette  Tid  til  at  begynde  denne  forebyggende  Be- 
handling var,  da  —  for  omtrent  4  Aar  siden  —  de  første 
Svulster  og  Ulcerationer  begyndte  i  Ansigtet.  Disse  Affek- 
tioner —  saavel  Svulsterne  og  Ulcerationerne  i  Huden  som 
Benaffektionerne  —  høre  alle  til  de  sildige  Tilfælde  eller  til 
de  forhen  saakaldte  tertiære  Former  af  Syphilis,  der  hurtigst 
og  sikkrest  vige  for  Behandling  med  Jodkalium.  Ifølge  Erfa- 
ring fra  mange  lignende  Tilfælde  kan  der  ikke  være  nogen 
Tvivl  om,  at  Behandling  med  Jodkalium,  samtidig  med  pas- 
sende Regimen  og  Diæt  og  fornøden  lokal  Behandling,  vilde 
have  bevirket  Svinding  af  de  Svulster,  som  fremkom  i  An- 
sigtet, Heling  af  Ulcerationerne  og  hurtigere  Udstødning  af 
de  nekrotiserede  Benstykker.  Denne  Antagelse  er  saa  meget 
mere  berettiget,  som  den  ikke  blot  støtter  sig  til,  hvad  man 
kan  slutte  af  Analogier  med  mangfoldige  lignende  Tilfælde, 
som  jævnlig  forekomme  i  enhver  Læges  Praxis,  men  ogsaa 
bekræftes  af  den  hurtige  og  gode  Virkning,  som  opnaaedes, 
da  Jodkalium  endelig  blev  anvendt  langt  henne  i  Sygdommens 
Forløb. 

Men  den  Bedring  eller  Helbredelse  af  de  tilstedeværende 
Affektioner,  som  kunde  været  opnaaet  ved  fornuftig  Brug  af 
Jodkalium,  vilde  den  have  været  varig?  Herpaa  maa  man,  — 
naar  man  alene  vil  slutte  af,  hvad  Erfaringen  lærer,  —  svare, 

at  der  forekommer  Tilfælde,  hvor  Helbredelsen  ved  Jodkalium 
synes  at  være  varig,  idelmindste  for  lang  Tid.  Som  Kxem- 
pel  lierpaa  kan  tjene  nedenslaaende  Tilfælde,  hvor  jeg  har 
havt  Leilighed  lil  at  iagttage  Patienten  i  lO  Aar  efter  Be- 
handlingen. 

Dybe  g  j  e  n  n  e  m  b  ry  d  e  n  d  e  Saar  i  Svælget  med  ure- 
gelmæssig Ardannelse  og  Forsne vring^. 

En  40aarig  Mand  havde  flere  Gange  lidt  af  forskellige,  især  lokale 
veneriske  Tilfælde,  men  ikke  af  nøiagtigt  bestemte  Symptomer  paa  Sy- 
philis ;  han  havde  været  underkastet  en  meget  uregelmæssig  Behandling 
i  forskellige  Dele  af  Verden  (Australien,  Peru,  London).  Han  indkom 
13de  Mai  1857  i  Almindeligt  Hospitals  3die  Afdeling  for  en  Affektion  af 
Svælget,  som  havde  varet  i  flere  Maaneder,  været  næsten  helbredet,  men 
atter  var  bleven  forværret.  Der  fandtes  en  betydelig,  infiltreret,  mørke- 
rød ,  ved  Berøring  øm  Svulst  af  hele  Slimhinden  paa  den  haarde  Gane, 
Ganeseilet,  Ganebenenc,  Mandlerne  og  især  Drøvlen,  der  var  4—5  Gange 
saa  stor  som  i  normal  Tilstand,  saaat  den  tillukkede  hele  Indgangen  til 
Svælget  og  skjulte  dettes  bagre  Væg.  Paa  den  bløde  Gane  saas  tilven- 
stre  for  Drøvlen  to  meget  dybe,  kun  ved  en  smal  Bro  fra  hinanden  ad- 
skilte Saar,  begge  af  en  lille  Nøds  Størrelse,  med  bratte,  underminerede 
Rande  og  uren,  let  blødende  Bund,  bedækkede  med  en  graagul ,  opflos- 
set,  ildelugtende  Masse ;  en  Sonde  kunde  føres  flere  Linier  i  Dybden;  det 
nederste  af  Saarene  skar  noget  ind  i  Drøvlen  nær  dens  Tilheftning.  Paa 
Mandlerne  saavelsom  paa  Svælgets  bagre  Væg  fandtes  flere  urene,  gulgrønne 
Saar,  dels  spredte,  dels  sammenflydende,  fra  et  Hampefrøs  til  en  Ærts 
Størrelse,  med  ujævne,  afskaarne  Rande.  Synkningen  var  saa  vanskelig, 
at  Patienten  kun  kunde  nyde  flydende  Ting,  der  var  Hæshed  med  tykt 
Mæle,  stærk  Susen  for  Ørerne,  Opspytning  af  tyk,  seig  Slim.  —  Almen- 
befindendet var  iøvrigt  godt,  saavelsom  Ernæringen.  —  Der  blev  anvendt 
Indé.iidninger  med  Ungv.  Neapolitan.;  men  da  Tilstanden  ikke  blev  for- 
bedret, blev  14  Dage  efter  tillige  ordineret  Sol.  kali  hydrojod.,  hvorefter 
Tilfældene  jævnt  aftoge.  Da  han  den  23de  Juli  forlod  Hospitalet,  var 
Ardannelsen  fuldstændig  ;  men  Drøvlen  var  trukken  bagtil  og  tilhøire, 
idet  den  bagre  Flade  af  den  bløde  Gane  paa  høire  Side  var  sammenvoxen 
med  Svælgets  bagre  Væg,  hvorved  Passagen  fra  Svælget  gjennem  Næsen 
var  noget  forsnevret.  Stemmen  var  dog  ikke  paafaldende  nasal.  Han 
brugte  i  Begyndelsen  Jodkalium  i  Hjemmet;  senere  har  han  ikke  jævnlig 
brugt  det,  men  er  vedbleven  at  være  fri  for  nyt  Udbrud  af  Sygdommen. 

M  Sygehistorien  findes  in  extenso  i  min  Afhandling  om  Konstitutionel 
Syphilis  Side  U'l. 

Et  Kesullat  som  delte  er  imidlertid  ikke  det  alminde- 
■  lige.  1  mange  Tilfælde  begynder  et  nyt  Udbrud  nogen  Tid 
efter  den  formentlige  Helbredelse  ved  Jodkalium.  Patienter- 
nes Udseende  bliver  ofte  blegt  og  sygeligt,  de  klage  ikke 
sjelden  over  Tyngde  eller  fix  Smerte  i  Hovedet  eller  over 
Svimmel  og  Mathed;  eller  ogsaa,  udenat  der  gaaer  saadanne 
mere  almindelige  Symptomer  i  Forveien,  fremkomme  nye 
Knuder,  Ulcerationer ,  BenatTektioner  o.  s.  v.  o.  s.  v.  Disse 
gjentagne  Udbrud  af  sildige  Affektioner  af  Syphilis  kunne  i 
Reglen  forebygges  ved  konsekvent  Behandling,  især  med  Jod- 
kalium, i  Forening  med  en  meget  regelmæssig  Levemaade 
og  god  Diæt.  Undertiden  kan  lidt  efter  lidt  opnaaes  endelig 
Helbredelse  ved  konsekvent  at  gjentage  Behandlingen  med 
Jodkalium,  hver  Gang  nye  Affektioner  begynde;  men  der 
forekommer  ikke  sjelden  TilfæJde,  hvor  der  er  en  saa  ved- 
holdende Tendens  til  nye  Udbrud,  at  man  uden  Ophold  maa 
vedblive  med  Jodkalium.  Der  gives  Individer,  angrebne  af 
Syphilis,  som,  naar  de  bruge  Jodkalium,  selv  i  meget  smaa 
Doser  (f.  Ex.  en  Spiseskefuld  af  en  Opløsning  af  3ij  —  Sviij 
1  a  2  Gange  daglig)  have  et  sundt  Udseende  og  i  enhver 
Henseende  føle  sig  vel,  men  som,  naar  de  en  kort  Tid  op- 
høre dermed,  faa  et  blegt  og  mat  Udseende,  føle  Tyngde  i 
Hovedet  og  Træthed,  og  begynde  at  iagttage  lokale  Affektio- 
ner i  den  ene  eller  anden  Form.  IMed  Hensyn  til  saadanne 
Individer  er  der  absolut  Indikation  for  uafbrudt  Brug  af  Jod- 
kalium i  flere  Aar,  indtil  man  ved  Forsøg  paa  Ophør  der- 
med ser,  at  det  kan  undværes.  Dersom  den  i  første  Syge- 
historie omtalte  Pige  var  bleven  behandlet  konsekvent  med 
Jodkalium,  med  samtidigt  Hensyn  til  almindelge  Regler  for 
Diæt  og  Regimen,  kan  der  ikke  være  nogen  Grund  til  at 
antage,  at  det  vilde  være  gaaet  hende  anderledes,  end  det 
gaar  andre  Patienter,  der  lide  af  syphilitiske  Affektioner, 
som  let  vige  for  dette  Middel ;  hun  vilde  have  undgaaet  den 
forfærdelige  Deformitet,  som  nu  er  tilstede. 

II. 

Meget  stort  og  chronisk  serpiginøst  venerisk 

Ulcus. 

Jacob  Edv.  Nielsen,  25  Aar,  Skibstømrer,  fik  i  Mai  1863  et  Ulcus 
paa  Penis,  som  blev  lægt  i  6  Dage,  men  blev  paafulgt  af  en  suppure- 
rende  Bubon  ,  der  efter  at  være  aabnet  endnu  frembød  et  stort  Clous  i 
venstre  Lyske  og  et  mindre  nedad  mod  Perineum,  da  han  efter  4  Maa- 
neders  Behandling  forlangte  at  udskrives  af  Hospitalet.  Saarene  tiltoge 
meget  hurtig  i  Størrelse,  hvorfor  han  efter  kort  Tids  Forløb  lod  sig  ind- 
lægge i  Kommunehospitalets  chrrurgiske  Afdeling.  Herfra  overflyttedes 
han  29de  April  186-4  til  Hospitalets  4de  Afdeling  (Hudsygdomme  og  Sy- 
philis). 

Ved  Ankomsten  her  fandtes  et  straaleformet,  uregelmæssigt  Ar  paa 
Saarets  oprindelige  Plads  i  venstre  Lyske,  hvorimod  øvre  forreste  Del  af 
venstre  Laar,  under  Lyskebøiningen ,  venstre  Side  af  Perineum  og  ind- 
vendige Flade  af  Laaret  var  indtaget  af  en  sammenhængende  Ulceration 
af  en  fuld  Haandflades  Størrelse,  begyndende  smal  opad  i  Lysken,  tilta- 
gende i  Brede  nedad.  Ved  Saarels  øvre  Ende,  hvor  det  gik  over  i  Ar- 
vævet, vare  Randene  jævne  og  glat  tilliggende,  ligesom  ifærd  med  at 
cikatrisere;  ved  nedre  Ende  vare  Randene  derimod  meget  uregelmæssige, 
indskaarne  med  større  og  mindre  Buer,  steile  og  underminerede  i  be- 
tydelig Udstrækning,  og  i  nogen  Afstand  fra  dem  saas  i  den  iøvrigt 
sundt  udseende  Hud,  enkelte  smaa,  omtrent  ærtestore,  pusfyldte  Ulcera 
med  gule,  underminerede  Rande,  under  hvilke  man  med  Sonden  kunde 
trænge  ind  i  det  store  Ulcus.  Ulcerationens  Bund  var  opadtil  hverken 
fordybet  eller  uren;  men  nedadtil  blev  den  mere  og  mere  fordybet,  ujævn, 
med  smaa  Sinuositeter  og  slappe  Granulationer  og  opfyldt  med  tyndt 
Pus,  der  i  rigelig  Mængde  flød  ud  ved  Tryk  paa  de  nedre  underminerede 
Rande.  Den  mest  fordybede  Del  af  Bunden  fandtes  indad,  hvor  Saaret 
overskred  Raphe  perinei,  bredte  sig  omkring  Anus  og  gik  et  Stykke  opad 
høire  Nates.  Omtrent  midt  i  Saarets  Bund  fandtes  en  lille  0,  dannet  af 
hvidt  Arvæv;  derimod  fandtes  ingen  Skorpedannelse,  hverken  i  Saaret 
eller  dets  Omfang,  ei  heller  Papler  eller  Tuberkler  eller  anden  Efflore- 
scens  i  Nærheden. 

Patienten  var  bleg  og  mager  og  klagede  over  betydelig  Mathed. 
Hverken  i  Kirtelsystemet  eller  i  Huden  eller  i  Munden  eller  noget  andet 
Sted  fandtes  nogetsomhelst  Symptom  paa  konstitutionel  Syphilis,  hvoraf 
Patienten  ikke  heller  tidligere  har  lidt;  ligesaa  lidt  kunde  noget  Tegn 
paa  Skrophulose  eUer  andet  Sygeligt  opdages  med  Hensyn  til  Ananinesen. 

Der  blev  ordineret: 

Grødomslag 

Lunkent  Sædebad  med  opstigende  Douche 

3  Gange  daglig. 
01  jecor.  en  Spiseskefuld  3  Gange  daglig. 
Piller  af  åa  gr.  j  Chinin  og  Ferr.  desoxydat. 

3  Gange  daglig. 
Extrakost. 

Badning  af  Saaret  med  Sol.  kali  ferreo.-tartar. 

Partivis  Ætsning  med  Chloret.  zinci  og  Spir. 
vini  alcohol  aå. 

Da  Saaret  vedblev  at  skride  Iremad  ved  dets  nedre  Omfang,  medens 
dets  øvre  Del  cikatriseredes,  blev 

25de  Wai  gjort  Forsøg  med  Inunklionskur 

_       Ungv.  Neapel.  3/5  cl'^8'''g  samtidig  med  den 
øvrige  Behandling. 

Nogle  Dage  efter  opstod  Ømhed  og  Svulst,  som  en  rød,  haard  Streng, 
langs  Laarets  nedre  Del  og  øvre  Del  af  Læggen,  som  lidt  efter  lidt  tabte 
sig  ved  Catapl.  emoliiens. 

10de  August  blev  ophørt  med  Salven,  fordi  intet  Resultat  var 
opnaaet.    Patientens  Udseende  var  i  det  Hele  taget  blevet  sundere. 

Han  vedblev  med  den  øvrige  Behandling.  Lo- 
kalt blev  anvendt: 
Rc.  argenti  liitrici  3-j 
Axung.  5j. 
Fra  24de  August  blev  gjort  Forsøg  med 

Sol.  kali  hydrojod  (3ij— Jviij)  en  Spiseskefuld 

4  Gange  daglig, 

tilligemed  Ætsninger  —  russiske  Bade  —  kolde 
Doucher  —  i  nogen  Tid  Decoct.  Sarsaparill. 
Der  opnaaedes  intet  Resultat.    Saaret  vedblev  at  skride  serpiginøst  frem. 

Den  Isle  Januar  1865  var  Beskrivelsen  af.  det  følgende:  Det  danner 
en  Bue  fra  Ingvinalkanalen  over  indre  Side  af  Laaret  og  Nates  indtil 
Anus.  Den  forreste  Ende  af  denne  Bue  er  tildels  dannet  af  Arvæv  med 
mindre,  spredte  Ulcera;  men  det  øvrige  Parti  er  et  sammenhængende 
Saar,  paa  nogle  Steder  af  2"  Brede,  paa  enkelte  Steder  (mod  Enderne) 
kun  Vs"  bredt;  den  indvendige  Rand  gaar  over  i  Arvæv,  men  den  ud- 
vendige er  overalt  uregelmæssig  bugtet  og  undermineret.  Bunden  er 
livligrød;  men  Granulationerne  ere  ubetydelige,  og  i  uregelmæssige  Si- 
nuositeter  i  Bunden  ses  gulgraat,  tyndt  Exsudat  i  ikke  stor  Mængde. 
Fra  Saarets  indvendige  konkave  Rand  strækker  sig  uregelmæssigt,  masket 
og  straaleformet  Arvæv  hen  til  Laarbøiningcn ;  Breden  af  dette  Arvæv  er 
opad  i  Lysken  neppe  1",  derimod  omtrent  6"  Ira  Anus  til  Saarets  længste 

Afstand  paa  Laaret.  Desuden  strækker  Arvævet  sig  fra  Anus  2"  fortil  i 
Perineuiji  og  over  1"  henover  liøire  Nåles.  Fra  Saarets  Begyndelse  ved 
Ingvinalkanalens  Aabning  ses  Arvæv  i  omtrent  3"  Længde  og  ligesaa 
stor  Brede,  langs  Ligament.  Poupartii;  dette  Arvæv  er  hvidt,  straalefor- 
met,  med  mørkt,  pigmenteret  Omfang,  medens  Farven  paa  de  øvrige 
Steder  er  hiaaligrød  med  meget  mørke,  pigmenterede  Pletter  mellem 
Trabeklerne. 

Under  Chioroformering  bieve  de  undermine- 
rede Rande  i  hele  Udstrækningen  destrue- 
rede ved  Ferrum  candens.  Han  vedblev 
med  Sol.  kali  hydrojod.  og  med  styrkende 
Diæt  og  Behandling. 
23de  Februar  maatte  han  l'ormedelst  Diarrhoe 

ophøre  med  Sol.  kali  hydrojod. 
Saarrandene,  som  efter  Ætsningen  med  Ferrum  candens  vare  blevne  re- 
nere og  begyndte  at  frembyde  bedre  Granulationer,  bleve  atter  undermi- 
nerede, saaat  Saarets  serpiginøse  Charakler  igjen  traadte  skarpt  frem. 
Lokalt  anvendtes: 

Kali  Iiydrojod  ^ij 
Glycerin  5ij 
Sev.  bovin  i  3-ij 
som  ikke  viste  nogen  god  Virkning;  derefter  benyttedes 

Kali  hydrojod. 
Jodii  puri       aå  ^j 
Glycerini  ^'J- 
Saavel  ved  dette  Middel  som  ved  jævnlige  Ætsninger  med  Chlorzink 
opnaaedes  paa  nogle  Steder  Heling,  saaat  Saaret  blev  afdelt  i  flere  min- 
dre, som  dog  alle  bevarede  den  serpiginøse  Charakter,  medens  der  tillige 
vedblev  at  dannes  smaa  Saar  af  lignende  Charakter  i  nogen  Afstand  fra 
den  konvexe  Rand,  hvorved  stadig  et  større  Stykke  af  Laarets  Hud  blev 
angrebet. 

Den  18de  September  186.5,  omtrent  2  Aar  og  4  M  aa  n  ed  er  e  fter 
Saarets  Begyndelse,  blev  gjort  Inokulation  til  venstre  Laar. 

20de  September.  Paa  Inokulationsstedet  var  dannet  en  Blære  af  et 
Hampefrøs  Størrelse,  omgivet  af  en  livligrød  Kreds;  Indholdet  i  Blæren 
var  seropurulent. 

22de  Septbr.    Blæren  er  sammenfalden,  saaat  der  begynder  at  dan- 
nes en  mørk  Skorpe  af  et  Hampefros  Størrelse;  Omfanget  livligrødt. 

24de  Septbr.    Rødmen  i  Omfanget  af  Inokulationssaaret  aftager,  og 
Skorpen  er  mørk,  meget  fordybet,  ikke  tiltagen  i  Omfang 

26de  Septbr.  Skorpen  paa  Inokulationssaaret  er  bleven  tykkere, 
omtrent  saa  stor  som  en  Ært;  Overhuden  i  Omfanget  hæver  sig  som 
en  Blære,  omtrent  i  nogle  Liniers  Brede,  fyldt  med  en  uklar,  hvid  Vædske, 
og  udenom  denne  Kreds  er  Huden  rod. 

31te  Septbr.  Efterat  Blæren  er  bristet,  findes  paa  Inokulationsstedet 
en  Ulceration  af  næslen  en  Firskillings  Størrelse,  af  noget  uregelmæssig 
Form,  tildels  dækket  med  en  noget  fordybet,  mørk  Skorpe,  ved  Tryk  paa 
hvilken  en  purulent  Vædske  fremkommer  i  Randen. 

2den  Oktober.  Efterat  Skorpen  er  fjernet,  har  Inokulationssaaret 
samme  Udseende  som  de  øvrige  Saar,  og  den  serpiginøse  Charakter  blev 
senere  endnu  mere  tydelig,  idet  det 

16de  Oktober  havde  en  Længde  af  omtrent  V«",  hvoraf  den  øvre 
Del  var  cikatriseret  og  dækket  med  en  tør  Skorpe,  medens  den  nedre 
Ende  var  dybt  ulcereret,  med  rødt  og  infiltreret  Omfang. 

Det  ætsedes  med  Kali  caustic. 
25de  Oktober  var  Arvævet  paa  inokulationsstedet  omtrent  V2"  langt, 
og  nedenfor  dette  fandtes  et  ærtestort  Ulcus ,  som  opad  gik  jævnt  over 
i  Arvævet,  nedad  frembød  en  konvex,  undermineret  Rand. 

Ved  gjentagne  Ætsninger  med  Kali  caustic.  lykkedes  det  endelig  at 
opnaa  Heling  af  Inokulationssaaret,  paa  hvis  Plads  efterlodes  et  langagtigt 
Ar  af  omtrent  IV2"  Udstrækning.  Heling  af  de  større  Saar  opnaaedes 
ligeledes  ved  gjentagne  Ætsninger  med  Kali  caustic,  saaledes 
at  Ætsningen  altid  blev  udført  paa  den  af  Pus  underminerede  Rand. 
Selv  efterat  Saarene  vare  blevne  reducerede  til  meget  smaa,  kunde  den 
serpiginøse  Charakter  iagttages  i  den  ene  Rand,  saavel  ved  nogen  Rødme 
og  Svulst  i  Omfanget  som  ved  en  Smerte,  Patienten  altid  følte,  naar 
Randen  blev  undermineret.  Fuldstændig  Helbredelse  af  alle  Saar  blev 
først  opnaaet  den  19de  Juli  1866,  altsaa  3  Aar  og  2  Maaneder  efter 
deres  Begyndelse.  Arrene  strakte  sig  da  fra  venstre  Lyske,  hvor  de 
vare  blege,  tildels  brunlig  pigmenterede,  langs  indre  Flade  af  venstre 
Laar,  omkring  Anus,  hvor  de  havde  et  straaleforraet  Udseende,  langs 
den  bagre  Flade  af  venstre  Laar,  hvor  de,  især  nedad,  endnu  havde  en 
rød  og  blaalig  Farve.  De  hindrede  neppe  ved  Stramning  Lemmets  Be- 
vægelser. For  at  støtte  Arret  blev  forfærdiget  en  Kompressionsbandage  af 
blødt  Skind,  som  blev  medgiven  Patienten,  da  han  forlod  Hospitalet. 
Hans  Udseende  var  da  sundt  og  kraftigt;  hans  Hudfarve  var  mørk  og 
solbrændt,  da  han  i  den  senere  Tid  havde  opholdt  sig  meget  i  Haven. 

Han  er  senere  vedbleven  at  være  rask;  har  gjort  Tjeneste  ombord  i 
et  Skib  som  Tømmermand  ,  kunnet  deltage  i  enhver  Gjerning  og  endog 
gaa  tilveirs,  udenat  Arret  generede  ham. 

Det  her  beskrevne  og  afbildede  store  veneriske  Saar 
kunde  muligvis  af  Nogen  opfattes  som  et  sildigt  Symptom 
paa  konstitutionel  Syphilis ,  som  et  saakaldet  tertiært  Saar, 
elier  som  ulcerative  Syphilider;  men  herfra  er  det  i  flere 
Henseender  forskelligt. 

Ulcerative  Syphilider  forekomme  sjelden,  udenat  der 
iforveien  har  været  iagttaget  andre  tidligere  Symptomer  paa 

konstitutionel  Syphilis,  elier  at  der  samtidig  findes  andre 
sildige  Symptomer  (f.  Ex.  Benaffektioner,  Nattesmerter  osv.). 
Medens  det  veneriske  Clcus,  saaledes  som  det  er  iagttaget 
hos  den  ovennævnte  Patient,  sædvanlig  kun  udbreder  sig  til 
de  nærliggende  Dele  al'  Huden,  hvor  Inokulation  kan  finde 
Sted  fra  dets  Sekret,  er  det  meget  hyppigt  Tilfældet,  at  ul- 
cerative  Syphilider  samtidig  findes  paa  forskelUge  Steder  af 
Legemets  Overflade,  ogsaa  paa  saadanne  Steder,  hvorhen  de 
vanskelig  (kunne  tænkes  overførte  ved  Sekretet;  f.  Ex.  de 
forekomme  ingenlunde  sjelden  samtidig  paa  Ryggen  og  i 
Ansigtet;  og  kunstig  Inokulation  med  Sekretet  af  ulcerative 
Syphilider  til  andre  Steder  af  Patientens  Hud  mislykkes  i 
Reglen,  medens  den  saagodtsom  altid  lykkes  fra  det  vene- 
riske lUcus.  Endelig  er  Udseendet  af  et  af  sammenhængende 
ulcerative  Syphilider  dannet  stort  Saar  meget  forskjelligt  fra 
det  store  veneriske  Ulcus,  fordi  Udviklingen  er  en  ganske 
anden.  Det  veneriske  Ulcus  voxer  ved  Inokulation  af  Sekre- 
tet under  den  underminerede  Rand;  i  ringe  Afstand  fra 
Randen  dannes  smaa,  runde,  dybe  Ulcera,  som  faa  samme 
Udseende  som  det  store  Saar,  lidt  efter  lidt  tiltage  i  Stør- 
relse og  smelte  sammen  med  dette,  hvorpaa  atter  nye  lig- 
nende Saar  dannes  udenfor  disse  o.  s.  v.,  o.  s.  v.,  Væxten 
sker  bestandig  Ved  Dannelsen  af  nye  Ulcerationer  i  ringe 
Afstand;  men  forud  for  disse  iagttages  ingen  anden  Foran- 
dring paa  Stedet,  end  at  den  af  inokulabelt  Pus  undermine- 
rede Rand  i  det  nærmeste  Omfang,  hvor  Saarene  bryde 
igjennem,  er  jævn,  rød  og  svullen.  Paa  en  ganske  anden 
Maade  foregaar  Dannelsen  af  et  stort,  af  ulcerative  Syphili- 
der frembragt  Saar.  Her  ser  man  Ulcerationen  udvikle  sig 
enten  af  gruppeformet  stillede  Hudtuberkler  eller  subkutane 
Knuder,  eller  ogsaa  finder  man  Skorper  af  forskelligt  Ud- 
seende, enten  som  regelmæssige  Rhupiaskorper  eller  som 
Impctigo  eller  Ekthyma,  der  dække  Ulcerationerne  og  hur- 
tig reproduceres,  naar  de  løsrives.  Et  saadant,  med  tykke 
Skorper  dækket  Saar,  i  hvis  Omfang  ofte  findes  Grupper  af 
Hudluberkler  eller  subkutane  Knuder,  gjør  et  ganske  andet 
Indtryk  end  del  ovenfor  fremstillede  store  Saar,  der  med 

ftile  dets  smaa  Randsaar  fuldstændig  ligner  en  blød  Chan- 
ker  i  Forstørrelse,  omgiven  af  mange  mindre. 

Man  kunde  spørge,  om  Saarets  serpiginøse  Charakter 
er  betinget  af  en  Eiendommelighed  ved  Patienten  eller  ved 
Saaret.  Inokuialionen,  som  blev  udført,  viste,  at  et  nyt  Saar, 
frembragt  ved  Sekret  fra  det  store  Saar,  fik  dettes  Charakter, 
uagtet  Inokulationen  blev  gjort  omtrent  2V3  Aar,  efterat  det 
oprindelige  Saar  var  begyndt,  og  paa  en  Tid,  da  Patientens 
Udseende  og  hele  Befindende  var  blevet  godt.  Dette  synes 
at  tyde  paa,  at  der  kunde  være  noget  Særeget  ved  Saaret, 
som  betingede  dets  chroniske  Forløb;  mere  overbevisende 
vilde  i  saa  Henseende  Forsøg  med  Inokulation  af  Sekretet 
til  andre  Individer  være.  Saadanne  Forsøg  kunde  imidlertid 
ikke  forsvares  og  bleve  derfor  ikke  gjorte;  men  noget  senere 
har  jeg  havt  Leilighed  til  at  iagttage  et  lignende  serpiginøst 
venerisk  Saar,  hvor  der  ved  et  Uheld  blev  gjort  Inokulation 
paa  Fingrene  af  et  sundt  Individ,  og  Resultatet  blev  et  lig- 
nende chronisk  serpiginøst  Ulcus.  Jeg  vil  meddele  disse 
Sygehistorier. 

Chroniske  serpiginøse  veneriske  Ulcera  ved  Anus 
og  paa  Labia  majora. 

Marie  Petersen,  36  Aar,  af  sundt  og  kraftigt  Ydre,  gift  med  en  Ar- 
Iteidsmand,  indi\om  i  Kommunehospitalet  29de  Mai  18G6.  Hun  angav,  at 
iiun  for  7  Maaneder  siden  var  bleven  smittet  af  sin  Mand,  og  at  der  da 
fremkom  en  Ulceration  paa  venstre  Skamlæbe  og  senere  en  anden  ved 
Anus,  der  er  tiltagen  i  Størrelse.  Hun  blev  af  en  Læge  behandlet  med 
Sublimatpilier  (omtrent  600)  uden  Virkning.  Ved  Ankomsten  i  Hospita- 
let fandtes  paa  venstre  Labium  majus  en  bønnestor,  uren  Ulceration, 
med  ujævn  bund,  dækket  med  tyndt  Pus,  og  Randene  vare  undermine- 
rede, især  udadtil.  I  Furen  mellem  Nates,  omtrent  I  '/2  Tomme  bag  Ori- 
ftcium  ani  fandtes  en  lignende  uregelmæssig  Ulceration  af  en  Species 
Størrelse,  størst  paa  høire  Nates.  Huden  nær  Randene  var  rød;  men 
iøvrigt  fandtes  hverken  tuberkelformet  eller  papelformel  Efflorescens  i 
Omfanget,  ei  heller  Spor  af  Skorpedannelse  paa  Saaret  eller  i  dets  Om- 
fang. Kirtlerne  i  Lyskerne  lidet  svulne,  iøvrigt  intet  Tegn  paa  Syphilis, 
hverken  med  Hensyn  til  Kirtlerne  eller  Huden  eller  Slimhinderne  eller 
nogensteds.    Tandkjødet  noget  angrebet  af  Sublimatbehandlingen. 

Saaret  ætsedes  med  Sol.  chioret.  zinct. 

Catapl.  enioll. 

Sædebad  2  Gange  daglig. 
Da  Saaret  ikke  formindskedes  efter  gjentagne  Ætsninger  med  Chlorzink, 
blev  anvendt  Sol.  kali  ferreo-tarlar  (3/S— Jj)  til  Forbinding, 

og  der  blev  indvendig  givet 

Sol.  kali  hydrojod.  3/?. 3  Gange  daglig, 
hvormed  blev  ophørt  efter  14  Dage,  da  det  aldeles  ikke  viste  nogen 
Virkning  paa  Saaret,  som  vedblev  at  tiltage  i  Omfang,  og  Diarrhoeen, 
hvortil  hun  under  hele  sit  Ophold  i  Hospitalet  havde  været  tilbøielig, 
blev  forøget. 

Der  blev  gjort  Ætsning  med  Kali  caustic. 

først  af  Saaret  ved  Anus,  senere  af  dem  paa  Labia,  idet  Ætsningen  især 
foretoges  paa  den  serpiginøse  Rand;  herved  bleve  Saarene  rensede  og 
viste  enkelte  Steder  Tendens  til  Ardannelse,  dels  som  Øer,  dels  som 
Tunger,  der  strakte  sig  ud  i  Saaret;  men  Behandlingen  maatte  pludselig 
standses,  da  Patienten,  som  under  hele  sit  Ophold  i  Hospitalet  havde 
været  meget  stridig,  ikke  paa  nogen  Maade  vilde  underkaste  sig  ny  Æts- 
ning og  derfor  maatte  sendes  hjem.  Hendes  Tilstand  var  da  (den  24de 
August)  følgende: 

Der  fandtes  midt  paa  begge  Labia  majora  en  Ulceration  af  over  1" 
Længde,  af  Bønneform,  med  Konvexiteten  udad;  Randene  vare  noget 
ujævne,  som  om  de  vare  dannede  af  smaa  sammenhængende  Buer,  me- 
get stelle,  tildels  underminerede;  Bunden  var  meget  fordybet,  sinuøs  og 
dækket  med  tyndt  Pus.  Paa  hoire  Labium  fandtes  desuden,  omtrent  1" 
over  det  bønneformede  Saar,  et  næsten  ærtestort  Saar,  som  dog  var  ci- 
katriseret,  undtagen  i  Midten.  Saaret  bag  Anus  havde  en  Længde  af 
omtrent  3"  paa  hoire  Nates,  det  havde  Nyreform,  med  Konvexiteten  udad, 
og  en  Brede  af  over  2"  paa  hoire  Nates  og  desuden  —  idet  det  stræk- 
ker sig  over  Midtlinien  —  omtrent  1"  paa  venstre  Nates,  hvor  dets  Rand 
var  mindre  regelmæssig  konvex,  idet  dens  midterste  Del  stod  i  Forbin- 
delse med  et  mere  end  ærteslort  Ulcus  af  samme  Udseende;  Saarets 
Rande  vare  rode,  meget  steile ,  tildels  underminerede;  Bunden  ujævn, 
med  slappe  Granulationer  og  smaa  Sinuositeter,  og  dækket  med  tyndt 
Pus.  I  Omfanget  fandtes,  ligesaalidt  som  ved  Saarene  paa  Labia,  hverken 
Papler,  Tuberkler  eller  Skorper ,  derimod  saas  i  nogen  Afstand  fra  Saa- 
ret enkelte  smaa  Ulcera  af  samme  Charakter. 

Hun  meldte  sig  atter  i  Hospitalet  den  Ode  September  186G.  I  den 
Tid  af  omtrent  2  Uger,  hun  havde  været  hjemme,  var  der  foregaaet  den 
Forandring,  at  de  sinuøse  Saar  indtoge  begge  Labia  majora,  næsten  uden 
Afbrydelse  i  hele  Længden,  og  mellem  dem  fandtes  en  lignende  Ulcera- 
tion tværs  over  Ciitoris.  Saaret  bag  Orificium  ani  var  blevet  saa  stort 
som  en  stor  Haandflade,  strækkende  sig  ned  paa  begge  Nates.  Bunden 
var  dækket  med  tynde  Granulationer  og  slapt  puruient  Sekret,  Randene 

vave  i  hoi  Grad  udbugtede,  takkede  og  sinuøse;  Omfanget  var  rødt  og 
jævnt,  uden  Skorpe,  paa  nogle  Steder  lidt  svullent,  og  her  fandtes  de  en- 
kelte mindre,  med  tyndt  Pus  fyldte  Ulcerationer,  hvorfra  man  undertiden 
kunde  føre  Sonden  under  den  røde  svulne  Hud  ind  i  det  store  Saar. 
Det  almindelige  Befindende  var  ret  godt;  hun  klagede  kun  jævnlig  over 
stærke  Smerter  i  Saarerie,  især  ved  Vandladningen. 

Der  blev  anvendt  Forbinding  med  Sol.  kali  ferreo-tartaric,  og  ind- 
vendig givet  Sol.  kali  hydrojodic,  5/S  3  Gange  daglig. 

Da  ingen  Forbedring  iagttoges,  men  der  opstod  Feber  med  uregel- 
mæssig intermitterende  Charakter,  blev  den  1ste  September  ophørt  med 
Sol.  kali  hydrojod.  og  givet  Mixt.  acida  chinin.  vexlende  med  Decoct.  alb. 
og  Opium,  fordi  der  tillige  jævnlig  var  Diarrhoe. 

Saarene  bleve  med  8—14  Dages  Mellemrum  ætsede  i  de  serpiginøse 
Rande  med  Kali  caustic.  Herved  opnaaedes  Ardannelse  af  en  Del  af  det 
store  Saar  ved  Anus;  men  paa  flere  Steder  vedblev  der  at  dannes  smaa 
nye  Saar  i  Omfanget,  som  ved  at  smelte  sammen  med  det  store  for- 
øgede dettes  Størrelse,  og  det  Samme  var  Tilfældet  med  Saarene  paa  Labia. 

Paa  Grund  af  den  Forstyrrelse  Søvnen  led  ved  Smerterne  i  Saarene, 
og  jævnlig  Mangel  paa  Madlyst,  var  det  almindelige  Befindende  lidt  efter 
lidt  blevet  mindre  godt.  1  Begyndelsen  af  Februar  1867  var  hendes  Ud- 
seende blevet  magert,  slapt  og  blegt;  paa  Huden,  især  paa  Underextre- 
initeterne ,  var  fremkommet  talrige  Petecchior,  Tandkjødet  var  blevet 
svullent  og  blødende  ved  Berøring ;  der  var  betydelig  Mathed  og  Mangel 
paa  Madlyst.  Saarene  paa  Labia  majora  vare  flydte  sammen  med  Ulce- 
rationen  paa  Clitoris,  der  havde  bredt  sig  ud  over  Commissura  anterior 
i  en  Brede  af  mere  end  1  Tomme.  Det  store  bagre  Saar  har  fortil  bredt 
sig  lige  til  Orificium  ani  og  har  forfra  bagtil  en  Længde  af  næsten  5 
Tommer,  medens  dets  Brede  ud  over  Nates  er  over  6  Tommer.  Paa 
høire  Nates  er  ydre  Rand  nogenlunde  regelmæssig  konvex,  dog  med 
mange  bueformede,  takkede  Indskæringer;  paa  venstre  Nates  er  Midten 
af  Randen  dannet  af  en  større  Udbugtning,  og  bagtil  findes  en  mindre 
Bugt.  Mellem  de  flade,  med  sparsomt  purulent  Sekret  dækkede  Granu- 
lationer, som  opfylde  Saaret,  findes  hist  og  her  Øer  og  Arvæv. 
Der  blev  anvendt:       Elixir  antarlhrit. 

en  Theskefuld  3  Gange  daglig. 
Pill.  ferri  desoxyd.  &  chinin.  sulph.    aa  gr.  j 
3  Gange  daglig. 

Den  17de  Febr.  var  Patientens  Udseende  meget  bedre  og  de  skorbu- 
tiskc  Pletter  meget  mindre  tydelige.  Ved  hver  8de  eller  Ude  Dag  at  ætse 
Saarene  meget  stærkt  med  Kali  caustic.  (medens  Patienten  var  chloro- 
formcret)  blev  Saarets  L'dstiækning  meget  formindsket,  idet  de  Øer  af 
Arvæv,  som  fandtes  spredte  i  det  store  Saar,  bleve  forenede  til  sammen- 
hængende Striber,  der  afdelte  Saaret  i  flere  mindre,  og  Randen  lagde 
sig  paa  de  fleste  Steder  fast  til  Bunden ;  men  paa  nogle  Steder  vedblev 

endnu  at  dannes  Undermineringer  med  smaa  Saar  i  Omfanget,  der  altid 
smertede  meget,  men  ogsaa  altid  antoge  et  bedre  Udseende  efter  Ætsning 
med  Kali  caustic. 

Da  Veirliget  blev  saa  godt,  at  Patienten  kunde  tilbringe  en  Del  af 
Dagen  i  fri  Luft,  tiltog  Appetit  og  Kræfter  hurtig  og  Helingen  af  Saarene 
skred  frem  efter  hver  Ætsning,  saaat  det  store  Saar  mellem  Nåles  i  Slut- 
ningen af  September  1867  var  forandret  til  et  straaleformel  Ar,  hvor  der 
endnu  fandtes  spredte  Ulcerationer  i  Hånden  og  et  ikke  meget  slort  eller 
urent  Saar  i  bagre  Del  af  Furen  mellem  Nates,  og  Saarene  paa  Labia 
kun  omtrent  indtoge  den  halve  Længde  af  hve^t  Labium;  men  der  ved- 
blev endnu  af  og  til  at  forekomme  Ømhed,  Svulst  og  Rødme  med  Un- 
derminering af  den  konvexe  Rand  ved  de  enkelte  Saar,  saaat  Behandling 
med  Kali  caustieum  endnu  (i  December)  er  nødvendig,  medens  Saarene 
iøvrigt  holdes  rene  ved  Acidi  carbolici 

01.  lini 

Inokulation  til  Fingeren  paa  et  sundt  Individ  fra 
et  serpiginøst  venerisk  Ulcus. 

I  Begyndelsen  af  Februar  1867  bemærkede  Stuekonen  paa  Stuen  66, 
som  daglig  forbandt  Petrine  Marie  Petersens  serpiginøse  Saar  ,  en  rød, 
jævn,  glindsende  Svulst  paa  Rygsiden  af  5te  venstre  Fingers  yderste  Led,, 
ved  indre  Hjørne  af  Neglens  Tilheftning.  Efter  omtrent  8  Dage  danne- 
des en  tynd  Hinde  af  omtrent  en  Ærts  Størrelse  paa  Midten  af  den  rode 
Flade;  ved  Indstik  i  denne  Hinde,  udflød  kun  lidet,  tyndt,  tildels  blodigt 
Sekret.  Derefter  dannedes  et  Saar,  som,  uagtet  gjentagne  Ætsninger 
med  Lapis  infernal.  og  Sol.  chloret.  zinci  (aa  spir.  vini  alcohol  og  chlo- 
ret  zinci),  vedblev  at  tiltage  i  Størrelse.  Omtrent  en  Maaned  efter  at 
Saaret  var  dannet,  var  hele  Rygsiden  af  nævnte  Fingerled  svullen,  rød  og 
glindsende,  og  Ulcerationen  derpaa  var  noget  større  end  en  Ært;  Ran- 
dene vare  meget  skarpt  tegnede,  dog  uden  at  være  meget  underminerede; 
Bunden  var  forholdsvis  dyb  og  ujævn,  idel  den  var  dækket  med  uregel- 
mæssige, smaa,  mørkerøde,  slappe  Granulationer,  hvorimellem  fandtes 
forskelligt  formede,  med  graaligt  Pus  fyldte  Fordybninger.  Hele  Fingeren 
var  øm  ved  Berøring.  Der  var  ingen  Svulst  af  Lymphekirllerne  eller  af 
Lymphekarrcne  paa  Armen.  Patienten  har  aldrig  lidt  af  Syphilis  og 
frembød  intet  Symptom  derpaa,  og  var  iøvrigt  fuldkommen  sund. 

Efter  gjentagne  Ætsninger  opnaaedes  lidt  efter  lidt  delvis  Heling  af 
Saaret;  men  det  vedblev  at  skride  frem  i  den  ene  Side,  saaat  det  blev 
hesteskoformet,  med  en  Ende  ved  hver  Vinkel  af  Neglen,  som  blev  blot- 
tet og  løsnet,  og  Konvexiteten  opad  mod  Fingerledet.  Fuldstændig  He- 
ling, med  et  fordybet,  hesteskoforniet  Ar  paa  Rygsiden  af  Fingerledet, 
opnaaedes  kun  ved  mange  gjentagne  Ætsninger  med  Kali  caustic,  og 
Ardannelsen  var  først  sikkret  omtrent  ^  Waaneder  efter  Aflektionens  Be- 
gyndelse. 

Konens  Beflndende  var  uforandret  godt  under  hele  Forløbet,  og  der 
har  ikke  indtil  nu  (i  December)  vist  sig  et  eneste  Symptom  paa  Syphilis. 

Denne  Iagttagelse  synes  unægtelig  at  tale  for,  at  det 
maa  være  en  Eiendommelighed  ved  Saaret  og  ikke  ved  In- 
dividet, som  betinger  den  serpiginøse  Charakter.  Men  der 
er  tillige  iagttaget  en  anden  Særegenhed  ved  disse  Saar, 
nemlig  at  de,  efter  i  meget  lang  Tid  at  have  havt  den  ser- 
piginøse Form,  kunne  tabe  denne  specitike  Charakter,  under-- 
tiden  udenat  der  kan  paavises  nogen  bestemt  Grund,  under- 
tiden under  Paavirkning  af  en  tilstødende  Sygdom  f.  Ex,  en 
Erysipelas,  men  udenat  drr  netop  paa  den  Tid  er  foregaaet 
nogen  paafaldende  Forandring  med  Patientens  Helbredstil- 
stand. I  Ricords  og  Fourniers  »Le^ons  sur  le  chancre« 
findes  omtalt  et  Par  saadanne  chroniske  veneriske  Saar, 
hvoraf  især  et  fortjener  Opmærksomhed,  fordi  det  blev  hel- 
dig forandret  ved  en  tilstødende  Erysipelas. 

Patienten  var  en  iGaaria  Mand,  som,  efterat  han  tidUgere  havde  lidt 
al'  forskellige  tvivlsomme  Tilfælde,  i  Slutningen  af  1849  paadrog  sig  en 
Chanker  paa  høire  Side  af  Forhuden,  der  hurtig  helede,  men  blev  paa- 
fulgt af  en  Bubon  i  venstre  Side,  der  blev  aabnet  og  i  8  Maaneder  holdt 
sig  aaben,  som  et  Saar  med  ømme  og  svulne  Rande,  sparsomt,  purulent 
Sekret,  men  uden  Tendens  hverken  til  at  hele  eller  til  at  udbrede  sig. 
Men  derefter  begyndte  Saaret  at  antage  en  serpiginøs  Charakter  og  ud- 
bredte sig  fra  Symphysis  pubis  op  til  Navlen  og  derfra  henover  Spina 
ilei  anterior  superior  til  øvre  Del  af  Regio  sacralis.  Ved  tilfældig  Ino- 
kulation  var  dannet  en  ny  Chanker  paa  indre  Side  af  venstre  Laar;  den 
antog  ogsaa  en  serpiginøs  Charakter  og  bredte  sig  ned  over  hele  bagre 
Flade  af  Saaret.  Da  Bie  ord  1852  modtog  Patienten  til  Behandling, 
bleve  Saarrandenc  ætsede  med  glødende  Jern,  der  blev  forbundet  med 
en  Jernopløsning,  og  der  blev  givet  Jernmidler  indvendig.  Herved  op- 
naaedes  Heling  med  Undtagelse  af  en  lille  Plet  paa  Midten  af  Laaret. 
Patienten,  som  ansaa  sig  for  helbredet,  lod  sig  udskrive  i  Marts  1853; 
men  han  vendte  alter  tilbage  til  Hospitalet  i  Juni  samme  Aar.  Saaret 
paa  Laaret  var  tiltaget  med  en  overordenlig  Hurtighed;  dets  Rande  vare 
svulne,  smertefulde,  stelle,  med  dybe  Undermineringer,  og  Sygdommen 
gjorde  synlige  Fremskridt  mellem  hver  Forbinding.  Ved  Ætsning  med 
Ferrum  candens  og  Forbinding  med  Jernopløsning  kunde  Saarets  Ud- 
vikling ikke  standses;  men  det  vedblev  serpiginøst  at  udbrede  sig  ligetil 
Knæet.  —  I  1856  var  Saaret  gaaet  nedenfor  Knæet,  saaat  1ste  August 
dets  nedre  Grændse  naaede  udadtil  fra  øvre  Del  af  Condyl.  femor.  til 
Tuberositas  ant.  tibiæ,  indadtil  fra  øvre  Del  af  Condyl.  femor.  til  øvre 

og  indre  Uel  af  Læggen.  En  Hudbro  af  en  Fingers  Urede  fandtes  midt 
i  Saaret.  Knæet  var  lialvbøict  og  blev  lioidt  i  denne  Stilling  ved  Sam- 
mentrækning af  de  Muskler,  hvortil  Arret  var  fastheftet;  men  Ledet 
syntes  sundt  og  istand  til  at  udføre  alle  Bevægelser,  om  end  noget  be- 
grændset.  Patientens  Befimlende  var  godt  med  Undtagelse  af,  at  han 
led  af  Søvnløshed  og  mangelfuld  Aabning,  det  Sidste  maaske  paa  Grund 
af  langvarig  Brug  af  Opium.  Om  Natten  den  2den  August  blev  Patien- 
ten angreben  af  heftig  Hovedpine,  Smerter  i  Lemmerne  og  Feber,  og  en 
.Dags  Tid  efter  blev  nedre  Del  af  Saaret  rødt,  hedt,  svullent  og  smerte- 
fuldt; og  lidt  efter  lidt  blev  hele  Skinnebenet  ligetil  Anklerne  indtaget 
af  Erysipelas.  Den  5te  August  havde  Erysipelas  bredt  sig  ned  over  Fo- 
den Saaret  begyndte  da  at  forandre  Udseende:  den  slappe,  fordybede 
Bund  havde  hævet  sig.  Svulsten  af  Randene  var  betydelig  formindsket 
saavelsom  Rødmen,  og  der  begyndte  tydelig  Ardannelse  i  hele  Omkred- 
sen. Den  6te  August  var  Saarets  Overflade  rosenrød,  Randene  sluttede 
fast  til,  og  det  havde  fuldkommen  Udseendet  af  et  simpelt  Saar,  hvor 
Ardannelsen  skrider  meget  hurtig  frem  fra  Randene  mod  Centrum.  Da 
Saaret  var  omgivet  af  et  meget  udstrakt  Bælte  af  Arvæv,  der  var  fast- 
heftet til  de  underliggende  Dele,  var  man  imidlertid  forberedt  paa,  at 
den  fuldstændige  Heling  vilde  lade  længe  vente  paa  sig.  Det  gik  ogsaa 
saaledes,  at  Ardannelsen  standsede  efter  i  nogen  Tid  at  være  skreden 
frem  med  usædvanlig  Hurtighed,  og  Saaret,  uden  igjen  at  antage  nogen 
specifik  Charakter  eller  at  udbrede  sig,  forblev  uforandret  og  vedblev  at 
være  saaledes  endnu  i  Mai  1857,  omtrent  8  Aar  efter  dets  Begyndelse. 


HI. 

Fra  et  strengt  dualistisk  Standpunkt  vilde  vistnok  kunne 
gjøres  væsenlige  Indvendinger  mod  Sammenstillingen  af  de 
her  meddelte  Sygdomstilfælde,  idet  man  især  vilde  paastaa, 
at  det  her  beskrevne,  lokalt  veneriske  Ulcus  i  ingen  Hen- 
seende staar  i  nærmere  Forhold  til  det  først  anførte  Tilfælde 
af  konstitutionel  Syphilis,  end  f.  Ex.  en  Gonorrhoe  gjør,  og 
at  det  derfor  er  at  bringe  Forvirring  ind  i  Begreberne,  naar 
man  sammenstiller  en  i  sit  Væsen  kun  lokal  Sygdomsl'orm 
med  en  Affektion  af  en  konstitutionel  Sygdom. 

Det  kan  neppe  falde  Nogen  ind  at  nægte,  at  der  ofte 
forekommer  Ulcera,  der  ere  skarpt  udprægede  med  alle  de 
Charakterer,  som  opstilles  som  charakteristiske  for  «bløde 
Chankerew,  »veneriske  Ulcera«,  nemlig:  ikke  infiltrerede, 
temmelig  stærkt  suppurerende  Saar  med  kort  Inkubationstid, 

Opriadelse  fra  samme  Form,  stor  Lethed  til  at  inokuleres 
paa  Individet  og  derfor  ogsaa  i  Reglen  flere  i  Tallet,  ofte 
ledsagede  af  siippiirerende  Bubon,  men  ikke  fulgte  af  Symp- 
tomer paa  konstitutionel  Syphilis;  saadanne  Former  iagttages 
saa  ofte,  at  de  bør  opstilles  i  en  egen  Gruppe  i  Modsætning 
til  de  saakaldte  «indurerede» ,  «inficerende»  Chankere,  der 
fremkomme  efter  længere  Inkubationstid,  ikke  let  kunne  ino- 
kuleres paa  Individet,  ikke  give  suppurerende  Buboner,  men 
indolente  Kirtelsvulster,  og  senere  efterfølges  af  Symptomer 
paa  konstitutionel  Syphilis.  —  Dette  er  almindelig  antaget, 
og  derfor  vil  man  ogsaa  i  Aarsberetningerne,  f.  Ex.  her  fra 
Hospitalet,  finde,  at  de  lokale  (bløde)  Ulcera  ere  sondrede  i 
en  egen  Gruppe.  Men  enhver  Læge,  [som  har  havt  Ledig- 
hed til  at  iagttage  mange  Tilfælde  af  Syphilis,  vil  ogsaa  være 
kommen  til  det  Resultat,  at,  ligesaa  rigligt  som  det  kan  være 
at  have  Rubriker  for  de  to  forskellige  Former  af  Ulcera, 
ligesaa  klogt  er  det  at  vente  med  at  indordne  hvert  enkelt 
givet  Tilfælde  i  dets  Rubrik,  indtil  man  har  set  dets  Udfald; 
med  andre  Ord,  at  man  ikke  med  fuld  Sikkerhed  kan  sige, 
om  et  Ulcus  af  den  ene  eller  anden  Form  vil  eller  ikke  vil 
blive  ledsaget  af  konstitutionelle  Tilfælde,  før  der  er  forløbet 
saa  lang  Tid,  som  der  pleier  at  medgaa  fra  Smittens  Over- 
førelse til  disse  Tilfældes  Udbrud. 

Det  er  meget  vanskeligt  at  faa  paalidelig  Underretning 
om  Inkubationstiden  for  den  lokale  Affektion,  saavelsom  om 
den  Kilde,  hvorfra  Smitten  er  hentet;  man  maa  derfor  altid 
vasre  meget  varsom  med  enhver  Slutning,  man  vil  gjøre  deraf. 
iMere  haandgribeligt  er  Saarets  Form,  dets  Induration  eller 
ikkeinduration.  Kirtlernes  Tilstand,  Inokulabiliteten  af  Saarets 
Sekret,  —  men  ogsaa  heraf  maa  man  gjøre  sine  Slutninger 
med  stor  Forsigtighed. 

Ind  u  rationen  er  i  mange  Tilfælde  saa  charakteristisk, 
at  den  ikke  kan  miskjendes;  den  er  da  tillige  ledsaget  a 
Svulst  idelmindste  af  de  nærmeste  Kirtler  og  sædvanlig  og- 
saa af  andre  Symptomer  paa  konstitutionel  Syphilis.  I  saa- 
danne Tilfælde  kan  Diagnosen  ikke  være  tvivlsom.  Men  ikke 
sjelden  er  Indurationen  i  Saarets  Bund  og  Omfang  saa  svagt 

udviklet,  at  det  er  meget  usikkert,  om  to  forskellige  Under- 
søgere begge  ville  diagnosticere  Induration  eller  Ikkeindu- 
ration;  der  kan  da  kun  stilles  en  Diagnose  af  de  andre  til- 
stedeværende eller  senere  følgende  Symptomer.  Kndelig 
forekommer  der  ingenlunde  sjeldent,  især  hos  Fruentimmer, 
utvivlsomme  Symptomer  paa  konstitutionel  Syphilis ,  udenat 
der  —  uagtet  den  nøiagtigste  Undersøgelse  —  kan  findes 
andet  Indlednings-Symptom  end  Ulcera  uden  Induration.  Af 
de  Syge,  som  for  Øieblikket  (Begyndelsen  af  December  1867) 
findes  i  Afdelingen,  kunne  2  anføres  som  Exempler  herpaa: 

BlødeUlcera  og  suppurerendeBubon;  efter2iMaa- 
neders  Ophold  i  Hospitalet:  indolente  Kirtelsvul- 
ster og  pustuløse  Syphilider. 

En  20aarig  Arbeidsmand ,  Carl  Nicolai  Mikkelsen,  indkom  i  Kom- 
munehospitalet d.  23de  September  1867  ;  han  har  aldrig  tidligere  lidt  af 
Genitalaffektion,  havde  celebreret  Koilus  en  Maaned  iforveien  og  omtrent 
8  Dage  derefter  opdaget  Saar  paa  Forhuden  Næsten  en  Uge  derefter 
dannedes  en  øm  Svulst  i  høire  Lyske.  Ved  Undersøgelsen  i  Hospitalet 
fandtes  paa  indvendige  Flade  af  Forhuden  flere,  indtil  ærlestore,  fordy- 
bede, ikke  indurerede  Saar,  med  rigeligt  purulent  Sekret;  i  høire  Lyske 
en  hønseægstor,  med  rød  Hud  dækket,  øm  Svulst,  som  i  de  følgende 
Dage  blev  fluktuerende.  Efterat  Svulsten  var  bleven  aabnet  ved  Kali 
caustic ,  udtømtes  rigeligt  Pus;  men  efterat  Ætsskorpen  var  afstødt,  skød 
store  Kirtelmasser  frem  i  Saaret,  som  destrueredes  ved  gjentagne  Æts- 
ninger. Da  Saaret  næsten  var  lægt  (i  Midten  af  November,  altsaa  næ- 
sten 2  Maaneder  efter  hans  Indlæggelse  i  Hospitalet),  fremkom  betydelig 
indolent  Svulst  af  Kirtlerne  i  venstre  Lyske  og  paa  Siderne  af  Halsen 
og  en  rigelig  Efflorescens  af  pustelformede  Syphilider  paa  Laar,  Skinne- 
ben og  Kroppen,  udenat  Arret  blev  indureret.  Patientens  Udseende  er  ikke 
svageligt,  og  han  har  ikke  lidt  af  Skrophulose. 

Bløde  Ulcera  og  suppur erende  Bubon;  efter  6 
Ugers  Ophold  i  Hospitalet:  Prodromer,  indolente 
Kirtelsvulster  og  pletformede  Syphilider. 

En  ISaarig  Tjenestepige,  Marie  Andersen,  blev  af  Politiet  indlagt  i 
Kommunehospitalet  d.  22de  Oktober  1867.  Hun  havde  ved  Commissura 
posterior  et  mere  end  ærtestort,  dybt  og  urent  Saar  og  i  høire  Lyske  en 
noddestor,  øm  Kirlelsvulst,  men  intet  Tegn  paa  konstitutionel  Syphilis, 
hverken  InduraUon,  indolente  Kirtelsvulster  paa  flere  Steder,  eller  AlTek- 


25 


tion  af  Huden  eller  Slimhinderne.  Da  Huden  over  Kirtelsvulstcn  blev 
rød  og  der  føltes  lydelig  Fluktuation,  blev  gjort  Inclsion,  hvorved  Pus 
udtømtes.  Nogle  Dage  efter  blev  Incisionssaaret  urent  og  fik  aldeles 
Udseende  som  en  omtrent  flrskillingstor ,  blod  Chanker  med  gule,  flæ- 
skede  Rande,  uren,  meget  fordybet  Bund  og  rigelig  Sekretion.  Samme 
Udseende  beholdt  Saaret  i  Commissura  posterior,  og  i  Nærheden  af  det 
fremkom  fiere  lignende,  mindre  Saar  Ved  vedholdende  Ætsninger,  især 
med  Ghiorzink,  vare  Ulcerationerne  i  Vestibulum  blevne  næsten  lægte 
og  den  i  Lysken  renset,  da  der,  —  efterat  Patienten  i  8  Dage  havde  lidt 
af  Hovedsmerter,  rheumatiske  Smerter  i  begge  Skulderled  og  den  ne- 
derste Del  af  Brystet  og  Lænderne,  —  den  7de  December  blev  iagttaget 
en  rigelig  Efflorescens  af  hampefrøstore,  blegrøde,  spredte  Pletter,  især 
paa  Kroppen,  men  ogsaa  paa  Extremiteterne,  Erythem  af  Svælgets  Slim- 
hinde med  Smerte  ved  Synkningen,  og  indolent  Svulst  af  Kirtlerne  i 
Lyskerne,  især  venstre,  og  paa  Siderne  af  Halsen. 

Fra  et  klinisk  Standpunkt ,  som  efter  min  Mening  her 
er  det  berettigede,  kan  man,  naar  Indurationen  er  fuldt  ud- 
viklet og  der  er  indolent  Svulst  idetmindste  af  de  nærmeste 
Lymphekirtler,  slutte,  at  Individet  har  konstitutionel  Syphilis ; 
men  af  Indurationens  Mangel  kan  man  ikke  gjøre  nogen 
bestemt  Slutning,  navnlig  kan  man  ikke  med  Sikkerhed 
slutte,  at  Patienten  vil  blive  fri  for  Syphilis.  Træffer  man 
Induration  alene,  uden  samtidig  Svulst  af  Lymphekirtlerne, 
bør  man  være  meget  forsigtig  med  sin  Slutning,  da  det  ofte 
kan  være  meget  vanskeligt  med  fuld  Sikkerhed  at  diagnosti- 
cere den  syphilitiske  Induration  ved  Synet  og  Følelsen,  og 
den  Hjælp,  der  hertil  kan  ydes  af  finere  Undersøgelser,  er 
meget  tvivlsom,  hvilket  de  exakte  Videnskabsmænds  mod- 
stridende Udtalelser  noksom  vidne  om.  I  Modsætning  navn- 
lig til  E.  Wagners  Paastand  om  en  i  histologisk  Henseende 
specifik  Svulst  (benævnt:  Syphilom)  udtaler  saaledes  Vir- 
chow^):  (.specifische  Elemente  und  ein  so  beståndiger  Bau, 
dass  man  in  jedem  Falle  im  Stande  ware  daraus  mit  voll- 
kommener  Sicherheit  die  Diagnose  zu  bestimmen,  sind  mei- 
ner  Ansicht  nach  auch  in  den  Gummata  nicht  vorhanden.« 
Denne  Mening  gælder  ogsaa  Indurationen,  da  —  efter  Vir- 
chows  Fremstilling  —  «der  indurirle  Chancre  dieselbe  Ent- 


')  Die  krankhaften  Geschwulste  2ter  Band,  S.  390  og  følgende. 

wickelnng  wie  die  Gummigeschwiilsle  besilzt»,  og  "der  iiidii- 
rirte  Clianci-e  selbst  ein  giimmoses  Geschwiir  ist..>  Naar  en 
NatiirCorsker  afVirchows  Belydniug  med  rene  Ord  udtaler, 
at  disse  Formers  Ætiologi  ikke  kan  bestemmes  af  deres 
anatomiske  Bygning,  kan  det  neppe  falde  nogen  Læge  med 
praktisk  Forstand  ind  at  gribe  til  Mikroskopet,  naar  han  ikke 
ved  klinisk  Iagttagelse  kan  diagnosticere  en  sypbilitisk  In- 
duralion. 

Affektionen  af  Lymphe  kir  tierne  er  i  Reglen  cha- 
rakteristisk,  idet  der  samtidig  med  Symptomer  paa  alminde- 
lig Infektion  som  oftest  Qndes  indolent  Svulst  af  Kirtlerne 
paa  forskellige  Steder  af  Legemet  (tydeligst  i  Lyskerne,  paa 
Halsen  og  ved  Albuerne),  men  mest  udtalt  og  først  udviklet 
i  de  Lymphekirtler ,  som  ere  nærmest  det  Sted,  hvor  Virus 
er  optaget;  ved  bløde  Chankere  (veneriske  Ulcera)  forekom- 
mer derimod  sædvanlig  kun  øm  Svulst  af  de  nærmestliggende 
Kirtler  og  ofte  suppiirerende  Bubon.  Men  denne  Regel  har 
ikke  faa  Undtagelser.  I  flere  Tillælde  af  fuldt  udviklet  kon- 
stitutionel Syphilis  findes  saa  ubetydelig  Svulst  af  Lymphe- 
kirtlerne  paa  de  Steder,  hvor  man  pleier  at  søge  dem,  at 
man  kan  nære  Tvivl,  om  Forholdet  for  Kirtlernes  Vedkom- 
mende er  sygeligt  eller  normalt,  saa  meget  mere  som  man 
ikke  sjelden  hos  ikke  syphilitiske  Individer  kan  træffe  Svulst 
af  Lymphekirtlerne,  undertiden  i  ikke  ringe  Grad.  Endelig 
er  det  ikke  ualmindeligt  hos  Personer  med  konstitutionel 
Syphilis  at  træffe  nogen  Ømhed  af  de  den  inficerende  Chan- 
ker  nærmest  liggende  Lymphekirtler,  og  der  forekommer  af 
og  til  —  som  allerede  omtalt  —  Tilfælde,  hvor  blød  Chan- 
ker  og  suppurerende  Bubon  er  eneste  lokal  Affektion  forud 
for  Symptomer  paa  konstitutionel  Syphilis.  I  den  ene  af  de 
sidstanførte  Sygehistorier  havde  Kirlelsvulsten  i  Lysken  den 
Form,  som  Ricord  har  givet  Navn  af  strumatøs  Bubon,  en 
Form,  som,  naar  man  undtager  dens  Størrelse,  i  Begyndel- 
sen ligner  den  indolente  Kirtelsvulst,  der  ved  konstitutionel 
Syphilis  fremkommer  i  Nærheden  af  den  indurerede  Chanker, 
men  senere  faar  et  andet  Udseende,  idet  der  lidt  efter  lidt 
dannes  Suppuration  paa  enkelte  Punkter  af  Svulsten,  især  i 

Bindevævet  mellem  Kirtlerne.  Denne  striimatøse  Hubon 
forekommer  meget  uregelmæssig;  undertiden  kan  der  nied- 
gaa  lang  Tid ,  udenat  der  findes  Exempel  derpaa  i  Hospita- 
let, til  andre  Tider  kan  den  optræde  næsten  epidemisk.  For 
Øieblikket  (December  1867)  er  den  saa  hyppig,  at  der  sam- 
tidig findes  11  Tilfælde  deraf  (9  Mandfolk,  2  Fruentimmer). 
Af  disse  Patienter  have  2  (begge  Fruentimmerne)  kun  lette 
Genitalafi'ektioner ,  1  (den  foran  omtalte  Patient)  konstitutio- 
nel Syphilis,  1  indureret  Chanker,  3  Ulcera  med  disputabel 
Induration,  2  bløde  Ulcera,  1  blødt  Ulcus  og  Gonorrhoe,  1 
Gonorrhoe.  Skrophulose ,  som  man  har  paastaaet  skulde 
være  det  Betingende  for  saadanne  Buboner,  fandtes  kun  hos 
3  af  Patienterne.  Denne  Form  af  Kirtelsvulst  forekommer 
altsaa  ikke  blot  ved  konstitutionel  Syphilis,  men  med  en 
hvilketsomhelst  venerisk  Afl'ektion ,  og  den  findes  ogsaa  in- 
genlunde sjelden  hos  Personer,  som  hverken  have  havt  Go- 
norrhoe, bløde  Ulcera  eller  indurerede  Ulcera.  Dette  er  kun 
anført  for  at  vise,  hvor  varsom  man  ogsaa  maa  være  med 
at  drage  Slutninger  af  Kirtelsvulsterne. 

Den  Regel,  at  Sekret  fra  en  indureret  (infice- 
rende) Chanker  ikke  lader  sig  inokulere  paa  In- 
dividet selv  eller  paa  andre  Individer,  som  lide  af  kon- 
stitutionel Syphilis,  er  bleven  meget  modificeret  ved  senere 
Erfaringer,  hvoraf  de  mest  overbevisende  skyldes  de  ud- 
mærkede norske  Lægers  W.  Boecks  og  Bidenkaps  om- 
hyggelig anstillede  Experimenter.  Efter  hvad  vi  nu  vide^), 
stiller  Forholdet  sig  saaledes,  at  Inokulation  med  Sekretet 
fra  en  indureret  Chanker  ofte  mislykkes  paa  Individet  selv 
eller  et  andet  Individ  med  konstitutionel  Syphilis,  men  at 
den  dog  kan  lykkes  efter  gjentagne  Forsøg,  og  at  den  let 
lykkes,  naar  det  indurerede  Ulcus  er  blevet  irriteret  (f.  Ex. 
ved  Sabinæpulver)  og  Sekretet  derfra  er  blevet  mere  rige- 
ligt.   Resultatet  har  da  i  de  fleste  Tilfælde  været  Ulcera  af 


')  Dr.  H.  Auspitz:  Die  Lehren  vom  sypliililischen  Contagium,  Wien 
1866,  har  givet  en  meget  god  Oversigt  over  de  herhenhørende  Ex- 
perimenter og  de  deraf  uddragne  Theorier. 

Udseende  som  bløde  Chankere,  med  kort  Inkubalionslid  og 
inokiilable  i  flere  Generationer. 

Af  Hensyn  til  alle  disse  her  anførte  Forhold  og  af  Hen- 
syn til  del  Totalindtryk,  jeg  har  modtaget  af  nøiagtig  lagt- 
tagelse  af  et  stort  Antal  Patienter  med  forskellige  veneriske 
Affektioner,  er  jeg  kommen  til  det  Resultat,  at  det  ikke  er 
sandsynligt,  at  det  veneriske  Ulcus  (den  bløde  Chanker)  og 
konstitutionel  Syphilis  (og  den  indurerede  Chanker)  skyldes 
to  forskellige  Virus,  ligesaa  lidt  som  det  er  sandsynligt,  at 
det  chroniske  serpiginøse  Ulcus,  som  kan  overføres  med  sin 
bestemte  Charakter  til  det  angrebne  Individ  og  til  andre  la- 
divider,  skyldes  noget  andet  Virus  end  det,  der  fremkalder 
bløde  Ulcera,  som  forløbe  i  faa  Uger.  Jeg  anser  det  derfor 
for  berettiget  at  betragte  de  to  i  Begyndelsen  af  disse  Be- 
mærkninger meddelte  Sygdomstilfælde  som  beslægtede,  for- 
saavidt  de  begge  ere  afhængige  af  det  syphilitiske  Virus, 
men  tillige  som  bestemt  forskellige,  idet  det  ene  Tilfælde 
er  et  stærkt  udpræget  Exempel  paa  en  blot  lokal  Virkning 
af  Virus,  det  andet  paa  en  Atfektion,  betinget  af  en  udbredt 
Infektion.  Denne  Skælnen  mellem  to  forskellige  Former  af 
Syphilis,  en  lokal  og  en  universel,  har  stor  praktisk  Betyd- 
ning for  Therapien. 

Ved  den  lokale  Form  af  Syphilis  bør  i  Reglen 
kun  anvendes  lokale  Midler.  Af  de  Ætsmidler,  som  jeg  har 
forsøgt  ved  udbredte  Ulcera,  synes  intet  at  have  saa  god 
Virkning  som  Kali  causticum  i  Substans,  der,  strøget  fast 
paa  og  ind  under  de  underminerede,  gule  Rande,  bevirkede, 
at  den  stikkende  Smerte,  som  sædvanlig  føles  i  den  fremad- 
skridende Rand,  ophørte,  og  at  Saaret  blev  dækket  med 
gode  Granulationer.  Ætsningen  maa  gjentages,  hver  Gang 
Patienten  angiver  Smerte  paa  et  enkelt  Sted  af  Saaret,  og 
naar  der  iagttages  Svulst  og  forøget  Rødme  af  Omfanget 
samt  Underminering  af  Randene  eller  Dannelsen  af  smaa, 
urene  Ulcera  i  ringe  Afstand  fra  det  store  Saars  konvexe 
Rand.  Mellem  Ætsningerne  bliver  Saaret  behandlet  med  Om- 
slag af  Havregrød  eller  koldt  Vand,  forbundet  med  Cerat 
eller  med  en  Opløsning  af  Kali  ferreo  -  tartaricum  (3j  — 3j) 

eller  med  Acidiim  carbolicum  1  Del  til  01.  lini  4  Dele. 
Forsøg  paa  ved  Ferrum  candens  at  destruere  de  undermi- 
nerede Rande  havde  ikke  saa  god  Virkning  som  Kali  cau- 
stic.  Chlorzink  og  Argentum  nitricum  vare  mindre  virksomme ; 
og  mildere  Ælsmidler,  f.  Ex.  Jodglycerin,  udøvede  kun  kort- 
varig Virkning  paa  Saaret. 

Medens  IMerkur  og  Jodkalium  ikke  virkede  heldigt  paa 
disse  store  lokale  Ulcera,  ligesom  i  del  Hele  laget  ikke  paa 
lokal  Syphilis,  var  det  lydehgt,  at  den  lokale  Behandling  af 
Saarene  i  høi  Grad  blev  understøttet  af  Alt,  hvad  der  kimde 
forbedre  Patientens  Konstitution,  saasom  god  Diæt,  Jern, 
China  og  især  god  Luft.  Helbredelsen  skred  især  godt 
fremad  om  Sommeren,  naar  Patienterne  kunde  opholde  sig 
største  Delen  af  Dagen  i  Haven. 

Ved  det  store  lokale  Saar,  som  jævnt  tiltager  ved  Ino- 
kulalion  under  Randene,  er  Indikationen  saaledes  klar  nok, 
nemlig:  al  den  konvexe  Rand  af  Saaret  bør  paavirkes  ved 
Ætsmidler  og  saa  hurtig  som  mulig  forandres  til  en  al- 
mindelig Saarflade,  der  kan  hele  paa  sædvanlig  Vis.  Med 
Hensyn  til  konstitutionel  Syphilis  er  Indikationen  en 
lignende;  det  vil  sige:  man  bør  her  søge  ved  passende  Mid- 
ler saa  hurtig  som  mulig  at  fjerne  enhver  Lokalisation  af 
Sygdommen.  Dette  stemmer  med  Nutidens  Anskuelser  saa- 
vel  i  Pathologi  som  i  Therapi,  og  —  hvad  der  er  endnu 
vigtigere  —  Erfaringen  lærer,  at  de  sværeste  Tilfælde  af 
konstitutionel  Syphilis  (dybe  Ulcera  med  Subslanslab,  Hen- 
affeklioner  o.  s.  v.)  især  forekomme  hos  saadanne  Patienter, 
hvis  tidligere  Tilfælde  erc  forløbne ,  udenat  der  har  været 
anvendt  nogen  methodisk  Behandling  for  saa  hurtig  som 
mulig  at  bringe  dem  til  at  svinde.  Jeg  har  tidligere  her  i 
Selskabet  meddelt  flere  herhenhørende  Exempler,  og  der 
forløber  i  Reglen  ikke  mange  Uger,  udenat  jeg  møder  Til- 
fælde, der  styrke  min  Overbevisning  om  Rigtigheden  af 
denne  Mening i).    Den  bedste  Prophylaxis,  man  kan  raade 

')  Cfr.  Kliniske  Meddelelser,  S.  136;  "Ugeskrift  for  Læger«  3die  Række 
1ste  Bind  Side  359;  samt  alle  mine  Aarsberelninger  fra  Kommune- 
hospitalet. 

mod  konstitutionel  Syphilis,  er  en  omhyggelig  og  aktiv  Be- 
handling saavel  af  de  første  Symptomer  paa  Sygdommen 
som  af  alle  de  følgende,  hvorved  det  angrebne  Individ  bli- 
ver mindre  udsat  for  ondartede  senere  Tilfælde  og  saa  hur- 
tig som  mulig  bhver  befriet  for  Affektioner,  som  kunne  over- 
føres til  Åndre. 

Det  første  og  ofte  i  længere  Tid  eneste  Symptom  paa 
konstitutionel  Syphilis  er  Indurationen  med  Svulst  af  de 
nærmeste  Lymphekirller.  Da  Virkningen  af  Virus  ofte  i 
nogen  Tid  synes  indskrænket  hertil,  kan  der  være  Grund  til 
at  forsøge  paa  at  destruere  det  her  og  saaledes  muligvis 
forebygge  den  mere  udbredte  Infektion.  Jeg  har  flere  Gange 
exstirperet  Indurationen  ;  men  det  er  gaaet  mig  som  Andre, 
der  have  gjort  samme  Experiment.  Saaret  helede  meget 
hurtigt,  og  Alt  syntes  en  kort  Tid  al  gaa  godt;  men  efter 
nogle  Ugers  Forløb  viste  sig  en  let  Afskalning  af  Overhuden 
paa  Arret,  som  blev  noget  svullent,  og  der  paafulgte  indo- 
lent Svulst  af  Lymphekirtlerne  paa  flere  Steder,  Syphilider, 
kort  sagt  de  almindelige  Symptomer  paa  konstitutionel  Sy- 
philis. Delte  er  i  Grunden  ikke  Andet,  end  hvad  man 
kunde  vente  sig,  da  der  sædvanlig  foruden  Indurationen 
findes  betydelig  haard  Svulst  af  de  nærmeste  Lymphekirller, 
hvortil  intet  Hensyn  tages  ved  denne  Methode.  Jeg  har 
derfor  i  den  senere  Tid  fulgt  det  Kaad,  som  er  givet  af 
Professor  C.  Sperino  i  Turin.  Denne  begavede  Læge,  som 
har  været  en  af  Syphilisationens  første  Forsvarere  og  Udøvere, 
har  i  de  sidste  3  Aar  opgivet  denne  Methode,  væsenlig,  efter  hans 
eget  Udsagn ,  fordi  han  har  fundet  Gjennemførelsen  af  den 
upraktisk,  og  benytter  nu  konsekvent  merkuriel  Behandling, 
rettet  især  mod  denne  første  Periode  af  konstitutionel  Syphilis, 
hvor  Indvirkningen  af  Virus  i  længere  Tid  synes  at  være 
begrændset  til  de  Optagelsesstedet  nærmeslliggende  Lymphe- 
kirller. Hans  Methode  bestaar  i  Indgnidning  med  Ungven- 
tum  Neapolitanum  paa  de  Steder  af  Huden,  hvorfra  Lymphe- 
kar  løbe  til  de  angrebne  Kirtler,  f.  Kx.  ved  Svulst  af  Lyske- 
kirtlerne Indgnidning  paa  hele  Penis  (Glans  og  Collum 
glandis  indbefattede)  og  Forfladen  af  Scrotum,  hos  Fruentim- 

mer  i  Vestibulum;  ved  Svulst  af  Siibmaxillærkirtlerne  Ind- 
gnidning  af  Huden  paa  Siden  af  Næsen  og  Kinden;  dersom  det 
bliver  nødvendigt,  gjør  han  Exstirpation  af  Kirtlerne  eller 
anvender  ætsende  Midler  for  at  destruere  dem.  Maalet  for 
Behandlingen  er  at  udrydde  det  syphilitiske  Virus  paa  det 
Sted  af  Organismen,  hvor  det  synes  i  nogen  Tid  at  have 
lokaliseret  sin  Virkning.  Om  Resultaterne  af  denne  Be- 
handling foreligger  endnu  ingen  Meddelelser  fra  Professor 
Sperino,  medens  Theorien  allerede  for  nogle  Aar  siden  er 
fremstillet  i  en  AfhandUng^).  Her  i  Hospitalet  bhver  ind- 
gnedet gr.  XV  af  Salven  Morgen  og  Aften,  hver  Gang  efter 
en  omhyggelig  Afvaskning  med  lunkent  Vand.  Denne  lokale 
merkurielle  Behandling  taales  i  Reglen  i  lang  Tid;  den  an- 
vendes baade  i  Begyndelsen  af  konstitutionel  Syphilis,  saa- 
længe  Affektionerne  kun  ere  Induration  og  tilsvarende  Kir- 
telsvulst, som  senere,  naar  de  lettere  Former  af  Efflorescens 
ere  svundne,  medens  der  endnu  bestaar  Rest  af  induration 
og  Kirtelsvulst.  Nytten  af  denne  Methode  skal  være,  at  Kir- 
telsvulsterne derved  paavirkes  hurtigere  end  ved  anden  Be- 
handling; hvorvidt  senere  Udbrud  af  Sygdommen  derved 
kunne  forebygges,  kan  først  afgjøres  efter  mangeaarige  lagt- 
tageiser. 

Af  ikke  mindre  Viglighed  er  det  mod  de  mere  udbredte 
Former  af  konstitutionel  Syphilis  at  anvende  en  saa  virksom 
Behandling  som  mulig.  I  saa  Tilfælde  har  Erfaringen  lært, 
at  af  de  hidtil  bekjendte  Midler  er  intet  virksommere  end 
Merkur  mod  de  tidligere  Tilfælde  og  Jodkalium  mod  de  sil- 
digere, og  mod  Overgangsformerne  en  blandet  Behandling, 
bestaaende  i  Indgnidninger  af  Ungv.  Neapolit.  samtidig  med 
Jodkalium  indvendig  eller  med  Decoct.  sarsaparillæ  eller  for- 
skellige Bade  (f.  Ex.  Svovlbade,  Svedebade).  Det  er  derfor 
disse  Midler,  som  i  Reglen  finde  Anvendelse  i  Hospitalet, 
samtidig  med  passende  lokal  Behandling  af  de  Symptomer, 
som  egne  sig  dertil,  saasom  Slimpapler  paa  Huden  eller 
Slimhinderne,  Øienaffektioner,  dybere  Ulcera,  Renaffektioner 


')  Stiidi  cliiiici  sul  virus  sifiliUco  per  C.  Sperino.    Torino  1863. 

o.  s.  V.  Det,  der  tiisigles  og  bør  tilsigtes  ved  Behandlingen 
af  Syphilis,  er  ikke  blot  at  befri  Talienterne  for  ofte  meget 
pinlige  Tilfælde,  men  tillige  at  sørge  for,  at  de  syphilitiske 
AtTeklioner,  som  kunne  overføres  fra  det  ene  Individ  til  det 
andel,  fjernes  saa  hurtig  som  muligt.  Saavel  flensyn  til  den 
enkelte  Syge  som  Hensyn  til  den  offenlige  Sundliedspleie 
fordrer  en  omhyggelig  og  aktiv  Behandling  af  ethvert  Symp- 
tom paa  Syphilis. 


